burgasdotpro/wikipedia huggingface dataset:
Zoznam socialistických štátov

Toto je zoznam socialistických štátov, ktoré sú podľa konštitúcie socialistické, alebo ktoré boli svojou vládou vyhlásené za socialistické.
Marxisticko-leninistické socialistické štáty.
Hlásiace sa k ideológii marxizmu-leninizmu.
Hyundai Santa Fe

Hyundai Santa Fe je najznámejším SUV vozidlom značky Hyundai 20. storočia. Má za sebou už dve generácie. Druhá generácia sa začala vyrábať na začiatku roku 2007.
Internacionalizácia a lokalizácia

V informatike je Internacionalizácia a lokalizácia prispôsobovanie počítačových programov pre rôzne prostredie, hlavne iné národnosti a kultúry. Internacionalizácia je proces zabezpečenia toho, že aplikácia je schopná sa prispôsobiť sa miestnym požiadavkám, napríklad zabezpečenie správneho zobrazovanie miestneho písma.
Lokalizácia je proces prispôsobovania programu, tak aby bol čo najviac kompatibilný s daným locale, tým zobrazované texty budú v miestnom jazyku a budu použivané miestne zvyklosti pre zobrazovanie, napríklad miestne zvyklosti pre fyzikálne jednotky.
Rozsah.
Internacionalizácia a lokalizácia sa zameriava hlavne na:
Rozdiel medzi internacionalizáciou a lokalizáciou je drobný ale dôležitý. Internacionalizácia je prispôsobovanie programov pre potenciálne použitie kdekoľvek na svete, lokalizácia je pridávanie vlastnosti pre použitie jedného konkrétneho locale. Tieto procesy sa navzájom doplňujú a musia byť kombinované pre splnenie cieľu globálne fungujúceho systému. Lokalizácia zahrňuje:
Tiến Quân Ca

Tiến Quân Ca je štátna hymna Vietnamu.
Vietnamský text.
Đoàn quân Việt Nam đi 
Chung lòng cứu quốc 
Bước chân dồn vang trên đường gập ghềnh xa 
Cờ in máu chiến thắng vang hồn nước, 
Súng ngoài xa chen khúc quân hành ca. 
Đường vinh quang xây xác quân thù, 
Thắng gian lao cùng nhau lập chiến khu. 
Vì nhân dân chiến đấu không ngừng, 
Tiến mau ra xa trường, 
Tiến lên, cùng tiến lên. 
Nước non Việt Nam ta vững bền. 
Đoàn quân Việt Nam đi 
Sao vàng phấp phới 
Dắt giống nòi quê hương qua nơi lầm than 
Cùng chung sức phấn đấu xây đời mới, 
Đứng đều lên gông xích ta đập tan. 
Từ bao lâu ta nuốt căm hờn, 
Quyết hy sinh đời ta tươi thắm hơn. 
Vì nhân dân chiến đấu không ngừng, 
Tiến mau ra xa trường, 
Tiến lên, cùng tiến lên. 
Nước non Việt Nam ta vững bền. 
Slovenský preklad.
Vojaci Vietnamu, ideme vpred 
sme rozhodnutí, zachrániť našu vlasť, 
Naš pochod zvučí na dlhej nerovnej ceste. 
Naša vlajka, nasiaknutá krvou víťaztva, nosí Dušu našho štátu. 
Ďaleká streľba pušiek sa zjednocuje s našou piesňou pochodu. 
Cesta k víťaztvu nas vedie po mŕtvolach našich nepriateľov.
Napriek ťažkostiam postaviame spolu naše základne. 
Bojujme za národ až do konca 
Bežme rýchlo na bojisko! 
Všetci spolu vpred! 
Náš Vietnam je mocný a večný.
Auferstanden aus Ruinen

Auferstanden aus Ruinen bola štátna hymna Nemeckej demokratickej republiky. 
Vzhľadom na to, že sa v texte hovorí o zjednotení Nemecka, od ktorého NDR neskôr upustila, spievala sa hymna ku koncu existencie NDR často bez textu.
Text.
&lt;poem&gt;
Auferstanden aus Ruinen
Und der Zukunft zugewandt,
Lass uns dir zum Guten dienen,
Deutschland, einig Vaterland.
Alte Not gilt es zu zwingen,
Und wir zwingen sie vereint,
Denn es muss uns doch gelingen,
Dass die Sonne schön wie nie
&lt;/poem&gt;
&lt;poem&gt;
Glück und Frieden sei beschieden
Deutschland, unserm Vaterland.
Alle Welt sehnt sich nach Frieden,
Reicht den Völkern eure Hand.
Wenn wir brüderlich uns einen,
Schlagen wir des Volkes Feind!
Lasst das Licht des Friedens scheinen,
Dass nie eine Mutter mehr
&lt;/poem&gt;
&lt;poem&gt;
Lasst uns pflügen, lasst uns bauen,
Lernt und schafft wie nie zuvor,
Und der eignen Kraft vertrauend,
Steigt ein frei Geschlecht empor.
Deutsche Jugend, bestes Streben
Unsres Volks in dir vereint,
Wirst du Deutschlands neues Leben,
Und die Sonne schön wie nie
&lt;/poem&gt;
Doslovný preklad.
&lt;poem&gt;
Povstaní z ruín
A otočení k budúcnosti,
Nechaj nás slúžiť ti k dobru,
Nemecko, jednotná otčina.
Treba skoncovať so starou núdzou,
A skoncujeme s ňou zjednotení,
Pretože sa nám predsa musí podariť,
Aby slnko tak pekne ako ešte nikdy
Svietilo nad Nemeckom.
&lt;/poem&gt;
&lt;poem&gt;
Štastie a mier nech sú osudom
Nemecku, našej otčine.
Celý svet túži po mieri,
Podajte národom svoju ruku.
Keď sa bratsky zjednotíme,
Porazíme nepriateľa národa!
Nechajte svietiť svetlo mieru,
Aby už nikdy matka
neoplakávala svojho syna.
&lt;/poem&gt;
&lt;poem&gt;
Orajme, stavajme,
Učte sa a tvorte ako nikdy predtým,
A dôverujúc svojej vlastnej sile,
Stúpa nahor slobodné pokolenie.
Nemecká mládež, najlepšie snahy
Nášho národa v tebe zjednotené,
Ty sa staneš novým životom Nemecka,
A slnko tak pekne ako nikdy
svieti nad Nemeckom. 
&lt;/poem&gt;
El Himno de Bayamo

El Himno de Bayamo doslovne "Hymna z Bayama", skrátene aj La Bayamesa je štátna hymna Kubánskej republiky.
Text.
Al combate, corred, bayameses,
Que la Patria os contempla orgullosa;
No temáis una muerte gloriosa,
Que morir por la Patria es vivir.
En cadenas vivir, es vivir
En afrenta y oprobio sumido;
Del clarín escuchad el sonido;
¡A las armas, valientes, corred!
Juraj Dóža

Juraj Dóža (maď. Dózsa György) alebo Juraj Sikul/Juraj Sékeľ (maď. Székely György) alebo Juraj Dóža Sikul/Juraj Dóža Sékeľ (* 1470, Dalnic, Uhorsko (dnes Rumunsko) - † 20. júl 1514, Temešvár, Uhorsko (dnes Rumunsko)) bol sedmohradský sikulský zeman s predikátom "Dózsa de Makkfalva", vodca Dóžovho povstania.
Meno Juraj Dóža v súdobých listinách nenájdeme. Muža, ktorý stál na čele najväčšieho sedliackeho povstania v Uhorsku listiny uvádzajú pod menom "Juraj Sékeľ" (Székely, teda Sikul), zrejme podľa jeho pôvodu. Meno Dóža sa objavuje až niekoľko desaťročí po jeho smrti a v historiografii sa ujíma až od 19. stor. Jeho život je opradený mnohými legendami. 
Dokázané však je, že slúžil ako dôstojník jazdectva v Stoličnom Belehrade, kde v súboji zabil istého vznešeného Turka. Podľa niektorých údajov, si prišiel do Budína po odmenu, pravdepodobnejšie je však, že sa dozvedel o pripravovanej križiackej výprave a videl v nej možnosť na vojenskú kariéru. Zrejme ho predchádzala povesť schopného bojovníka, lebo kráľ Vladislav II. Jagelovský mu po príchode na kráľovský dvor daroval titul dvorského rytiera. Neskôr ho podľa niektorých údajov kráľ, podľa iných ostrihomský arcibiskup Tomáš Bakóc vymenoval za veliteľa križiackych vojsk zhromažďujúcich sa pri Budíne. 
Dóža zohral dôležitú úlohu v dejinách Uhorska, stál na čele najväčšieho sedliackeho povstania v Uhorsku, ktoré sa často podľa neho nazýva aj Povstanie Juraja Dóžu. Križiacka výprava proti Turkom pod vedením sikulského zemana Juraja Dóžu, zložená zväčša z ozbrojených sedliakov, remeselníkov a drobných zemanov, sa zmenila na rozsiahle povstanie, ktoré vyjadrovala nespokojnosť týchto vrstiev s feudálnymi pomermi. Povstalci plienili šľachtické aj cirkevné majetky a ich rady neprestajne rástli. Toto povstanie však bolo porazené v júli 1514 spojenými šľachtickými vojskami a vedúci predstavitelia boli popravení, medzi nimi krutým spôsobom aj Dóža. Posadili ho na rozžeravený železný trón, na hlavu mu položili rozpálenú železnú korunu a jeho najbližší spolubojovníci boli nútení aby z neho zubami zaživa trhali mäso.
Lokalizácia

Lokalizácia môže byť:
Internacionalizácia

Internacionalizácia alebo (z)internacionalizovanie alebo zmedzinárodnenie (zmedzinárodňovanie) môže byť:
Internacionalizácia alebo zriedkavo zmedzinárodňovanie môže byť v ekonomike a ekonómii aj rozšírenie poľa pôsobnosti podniku a/alebo ekonomiky za hranice štátu, pozri internacionalizácia podniku a internacionalizácia ekonomiky
Internacionalizácia môže byť aj:
Sonáta

Sonáta (z ) je dielo z oblasti klasickej hudby určené pre sólový nástroj (predovšetkým klavír), duo sólového nástroja (najmä sláčikového) a klavíru, ale tiež pre duo alebo trio iných nástrojov. 
Sonáta pozostáva zvyčajne zo štyroch častí, ktoré formálne reprezentujú sonátový cyklus. Veľmi časté sú aj trojčasťové sonáty, v ktorých je zvyčajne vynechaná tretia, tanečná časť. 
Sonáta sa uplatnila najmä v nemeckej hudbe, ale tiež vo francúzskej a v 20. storočí aj ruskej hudbe. Najvýznamnejšími skladateľmi sonát boli Ludwig van Beethoven, Joseph Haydn, Wolfgang Amadeus Mozart, Fryderyk Chopin, Johannes Brahms, Alexandr Nikolajevič Skriabin, Sergej Sergejevič Prokofiev a ďalší.
Typy sonát.
Najvýznamnejšie typy sonát podľa nástrojového obsadenia sú:
Ďalej sa sonáty delia na druhy:
Esa Tikkanen

Esa Tikkanen (* 25. január 1965, Helsinki, Fínsko) je bývalý fínsky hokejista, ktorý v rokoch 1984 až 1999 hrával v NHL. Tikanen hrával na pozícií útočníka a počas svojej kariéry vyhral päťkrát Stanley Cup. Na zimných olympiských hrách v roku 1998 získal v drese Fínska bronzovú medailu.
Hráčska kariéra.
Pred príchodom do NHL hrával za klub HIFK Helskinki. V roku 1983 si ho v drafte vybral klub Edmonton Oilers. V tíme sa presadil a jeden čas hrával s dvojicou Wayne Gretzky a Jari Kurri. 17. marca 1993 bol vymenený do klubu New York Rangers, opačným smerom putoval Doug Weight. Neskôr hrával za kluby St. Louis Blues, krátko hral za New Jersey Devils, Vancouver Canucks, Florida Panthers a Washington Capitals.
Jason Allison

Jason Allison (* 29. máj 1975, North York, Ontário, Kanada) je bývalý kanadský hokejový útočník. 
Bol draftovaný v roku 1993 zo 17. miesta klubom Washington Capitals. V rokoch 1996 až 2000 hrával za klub Boston Bruins. Počas sezóny 2000–01 bol kapitánom klubu. Neskôr odohral dve sezóny za Los Angeles Kings, kde bol súčasťou údernej formácie so Žigmundom Pálffym a Adamom Deadmarshom. V roku 2001 hral zápase NHL All-stars.
V dôsledku zranenia krku vynechal dve sezóne 2003-04 a 2004-05. V sezóne 2005-06 odohral 66 zápasov za Toronto Maple Leafs. Po sezóne sa stal voľným agentom a neskôr ukončil svoju aktívnu kariéru.
Dula

Dula môže byť:
Ponožka

Ponožka je pletený kus odevu určený na krytie luďskej nohy. Jej hlavnou úlohou je:
Priemerná noha má 250 000 potných žliaz a priemerný pár nôh vyprodukuje okolo 250 ml potu denne. Ponožky pomáhajú absorbovať tento pot, čím sa zabráni jeho hromadeniu v obuvi. V chladnom prostredí ponožky pomáhajú absorbovaním potu odstrániť riziko vzniku omrzlín.
Bifľomor

Bifľomor (angl. "Hufflepuff") je jedna zo štyroch fakúlt Rokfortskej strednej školy čarodejníckej v 7-dielnej sérií kníh o Harrym Potterovi. Propagačné farby fakulty sú žltá a čierna. V erbe sa nachádza jazvec. Vedúcou fakulty je prof. Pomona Sproutová. 
Zakladateľ.
Bifľomor založila Brigita Bifľomorová (angl. Helga Hufflepuff). Bifľomorovej najlepšia priateľka zo štyroch zakladateľov bola Brunhilda Bystrohlavová. 
Duch fakulty.
Duchom fakulty je Tučný mních.
Vchod do fakulty.
Vstup do bifľomorskej fakulty sa skrýva v chodbe do kuchyne za brnením rytiera.
Kód.
Pred vstupom sa nachádza očarovaný zväzok sudov, ktorý otvorí dvere iba vtedy, keď sa na správny sud vyťuká správny rytmus. Ak sa vyťuká nesprávne, sud sa roztrhne a zakryje votrelca v octe. Rytmus ktorý treba vyťukať je Bifľomorská "hymna".
Chránená krajinná oblasť Kysuce

Chránená krajinná oblasť Kysuce je jedna zo 14 chránených krajinných oblastí na Slovensku. Nachádza sa na severozápade Slovenska v geomorfologických celkoch Javorníky, Turzovská vrchovina, Moravsko-sliezske Beskydy, Kysucké Beskydy a Kysucká vrchovina. Tvoria ju dve samostatné navzájom oddelené časti, západná javornícka a východná beskydská. 
Krajinu tvoria vrchy flyšového pásma, tvorené pieskovcami, zlepencami, ílovcami a ílovitými bridlicami. Klimaticky patrí územie do oblasti mierne teplej, veľmi vlhkej až chladnej. Vyše polovicu územia pokrývajú lesy, prevažné smrekové monokultúry, ktoré sú v posledných rokoch výrazne zasiahnuté premnožením lykožrúta smrekového. Nachádza sa tu 25 území zaradených do siete Natura 2000.
Vyhlásená bola v roku 1984 a má rozlohu . Rozkladá sa na severe Trenčianskeho a Žilinského kraja, na území okresov Bytča, Čadca, Dolný Kubín, Považská Bystrica, Púchov a Žilina, v regiónoch Horné Považie a Kysuce. Správa CHKO sídli v meste Čadca.
CHKO Kysuce tvorí západnú hranicu výskytu veľkých šeliem (medveď hnedý, vlk dravý, rys ostrovid) na Slovensku.
Javornícka časť.
Javornícku časť tvorí pás vrchov, kopírujúci slovensko-českú štátnu hranici. Západný okraj tvorí masív Makyty na štátnej hranici v Javorníkoch na území obce Lysá pod Makytou, odkiaľ pokračuje na východ cez Lazy pod Makytou, Hornú Marikovú a Papradno do Žilinského kraja, kde stále pokračuje na východ cez okrajové časti obcí Štiavnik, Petrovice až k Veľkému Rovnému. Tu sa prudko stáča na sever smerom k doline Kysuce, kde do CHKO patrí časť medzi Makovom a Turzovkou. Tu vstupuje do Turzovskej vrchoviny a stále severným smerom zaberá územie Korne a Klokočova. Po vstupe do Moravsko-sliezskych Beskýd sa znovu stáča na východ a okrem Klokočova zaberá aj prihraničné oblasti obcí Olešná, Staškov a Raková, kde končí masívom Veľkého Polomu.
Na českej strane štátnej hranice v celej dĺžke pokračuje chránené územie ako Chránená krajinná oblasť Beskydy.
Beskydská časť.
Beskydská časť sa tiahne zo severozápadu na juhovýchod od doliny potoka Oščadnica v rovnomennej obci oblasťou Kysuckých Beskýd cez Kalinov, Zborov nad Bystricou, Klubinu po Bystrickú dolinu. Tu nadväzuje Kysucká vrchovina a CHKO pokračuje cez Starú a Novú Bystricu do Vychylovky, kde končí na hranici s Oravskými Beskydami a Podbeskydskou vrchovinou. V týchto pohoriach bezprostredne nadväzuje Chránená krajinná oblasť Horná Orava. Severovýchodnú hranicu tvorí slovensko-poľská štátna hranica, kde chránené územie pokračuje ako Żywiecki park krajobrazowy.
V doline Chmúra sa nachádza Múzeum kysuckej dediny.
Chránená krajinná oblasť Poľana

Chránená krajinná oblasť Poľana je jedna zo 14 chránených krajinných oblastí na Slovensku. Patrí do geomorfologických celkov Poľana a Veporské vrchy, zasahuje do okresov Banská Bystrica, Brezno, Detva a Zvolen. Bola vyhlásená v roku 1981 a má rozlohu . Patrí pod 2. stupeň ochrany. 
Poľana je najvyššie sopečné pohorie na Slovensku. Na jej území sa nachádza sopka s priemerom kaldery a obvodom takmer , ktorá patrí medzi najväčšie vyhasnuté sopky v Európe.
Od roku 1990 patrí medzi jednu zo štyroch slovenských biosférických rezervácií programu UNESCO "Človek a biosféra".
Od roku 1998 je v CHKO aj náučný chodník. V roku 2013 bol zrekonštruovaný správou CHKO a Lesmi SR. Dlhší okruh má 17km, kratší 8,5km. Nástup na chodníky je v lokalite Kyslinky. Rekonštrukcia je súčasťou väčšieho projektu slovensko-maďarskej spolupráce, Spoločne za zachovanie prírodných hodnôt na území Poľany a Börzsöny, podporovaného eurofondami.
Nauzea

Nauzea (lat. nausea) alebo nevoľnosť, prípadne menej presne nutkanie dáviť, je pocit zvláštnej nevoľnosti, ktorý je spojený so zvýšenou tvorbou slín, slabosťou, odporom k jedlu či až mdlobou, a ktorý často predchádza vracaniu. 
Príčinou môže byť nevhodné jedlo, hltavé jedenie či pobyt na dopravnom prostriedku (najmä morskom plavidle). Medzi spôsoby pomoci patrí odgrgnutie, ktoré vyvolávajú sóda bikarbóna, iskra alebo sýtené nápoje. Medzi možné choroby, ktoré spôsobujú nevoľnosť, patria vertigo, trauma hlavy, komócia, kontúzia, drogové závislosti, infarkt myokardu (IM), žlčníkové kamene, cholelithiasis, pankreatitída, gastritída, poruchy trávenia, dyspeptický syndróm, enteritída, gastroenteritída, salmonelóza alebo choroba nazývaná nauzea a zvracanie.
Vrátenie

Vrátenie alebo (nedokonavý vid) vracanie môže byť:
Vracanie môže byť aj dávenie, pozri vracanie (medicína).
Karel Pacner

Karel Pacner (* 29. marec 1936, Janovice nad Úhlavou – † 7. apríl 2021) bol český publicista, žurnalista a autor literatúry faktu.
Po absolvovaní Vysokej školy ekonomickej v Prahe nastúpil v lete 1959 do redakcie denníku Mladá fronta ako redaktor pre popularizáciu vedy. Neskôr začal písať knihy o kozmonautike a vesmíre, po roku 1989 aj o najnovších dejinách a špionáži. V novembri 1989 bol jedným z troch zástupcov šéfredaktora MF, ktorí riadili chod redakcie, než bol zvolený nový šéfredaktor. Pracoval aj v MF Dnes, na ktorú sa na jeseň 1990 pretransformovala MF. Na jar 2001 odišiel do penzie. Aj naďalej však spolupracoval s MF Dnes a s ďalšími časopismi, rozhlasom a televíziou.
Chránená krajinná oblasť Strážovské vrchy

Chránená krajinná oblasť Strážovské vrchy je jedna zo 14 chránených krajinných oblastí na Slovensku. Nachádza sa na strednom Slovensku a viaže sa na dva orografické celky, Strážovské vrchy a Súľovské vrchy. Zasahuje do okresov Bytča, Ilava, Považská Bystrica, Prievidza, Púchov a Žilina. Chránená krajinná oblasť bola založená v roku 1989 a má rozlohu .
Geológia.
Majú tu zastúpenie niektoré subtatranské príkrovy (manínsky, krížňanský, chočský), kvôli čomu na tomto území vystupujú hlavne vápence a dolomity. Bežnými horninami v Súľovských skalách sú bazálne zlepence.
Rastlinstvo.
Medzi rozšírené lesné spoločenstvá sem patria bučiny, vo vyšších oblastiach jedľovo-bukové spoločenstvá s vyšším zastúpením ihličnanov.
Chránená krajinná oblasť Ponitrie

Chránená krajinná oblasť Ponitrie je jedna zo 14 chránených krajinných oblastí na Slovensku. Patrí do geomorfologických celkov Tribeč a Vtáčnik a zasahuje do okresov Nitra, Partizánske, Prievidza, Topoľčany, Zlaté Moravce, Žarnovica a Žiar nad Hronom. Vyhlásená bola v roku 1985 a má rozlohu .
Keďže sa nachádza v dvoch rôznych orografických celkoch, tieto sa líšia geologickou stavbou, typológiou lesov, rastlinnými a živočíšnymi spoločenstvami.
Prírodné hodnoty pohoria Tribeč chráni CHKO Ponitrie zasahujúca aj na územie susedného vulkanického pohoria Vtáčnik. Správa CHKO Ponitrie sídli v Nitre.
Aj keď je CHKO územne kompaktné, tvoria ho dve krajinársky odlišné časti. Severná časť sa rozprestiera na vulkanickom komplexe pohoria Vtáčnik. Okrem hustých bučín je zaujímavá bizarnými skalnými útvarmi. Najmohutnejšie bralá nachádzame v masíve Buchlova, Kláštorskej skale a najvyššom vrchu, ktorý dal meno celému pohoriu.
Južná časť CHKO v pohorí Tribeč je krajinársky odlišná a jej špecifikom sú početné skalky vyskytujúce sa najmä po okrajoch pohoria. Na niektorých stoja ruiny romantických hradov Gýmeš (Jelenec), Čierny hrad a Oponický hrad. O tom hrade sa našli svetoznáme knihy ktoré boli napísané ešte 11.storočí nášho letopočtu.
Hlavným predmetom ochrany CHKO Ponitrie sú súvislé lesné porasty a lokality s výskytom stepnej a lesostepnej flóry a fauny. Pekným príkladom je výslnná Zoborská lesostep.
Libonectes

Libonectes je vyhynutý rod plesiosaurov z čeľade Elasmosauridae s jediným druhom Libonectes morgani.
Bol dlhý 7-14 m a podobal sa na svojho príbuzného, Elasmosaura. Mal pevné telo s krátkym chvostom a veľkými plutvami. Mal malú hlavu plnú dlhých, dopredu smerujúcich zubov na chytanie rýb a kalmárov ktorá bola umiestnená na dlhom krku.
Chránená krajinná oblasť Štiavnické vrchy

Chránená krajinná oblasť Štiavnické vrchy je jedna zo 14 chránených krajinných oblastí na Slovensku. 
Nachádza sa na strednom a západnom Slovensku, zasahuje do okresov Banská Štiavnica, Krupina, Levice, Zvolen, Žarnovica a Žiar nad Hronom. Bola vyhlásená 22. septembra 1979 na rozlohe . Jej cieľom je ochrana širšieho zázemia Banskej Štiavnice.
Chránená krajinná oblasť Horná Orava

Chránená krajinná oblasť Horná Orava je jedna zo 14 chránených krajinných oblastí na Slovensku. Zasahuje do geomorfologických celkov Podbeskydská vrchovina, Podbeskydská brázda, Oravské Beskydy, Oravská kotlina a Oravská Magura a do okresov Dolný Kubín, Námestovo a Tvrdošín. Vyhlásená bola v roku 1979 a má rozlohu .
Nachádza sa v najsevernejšej časti Slovenska, veľkú časť zaberajú flyšové pohoria s flyšovými horninami hlavne magurského flyšu.
Rok vyhlásenia: 1979
Rok upresnenia hraníc a rozdelenia do štyroch zón: 2003
Výmera: 
Zastúpenie druhov pozemkov:
Obce patriace do CHKO: Beňadovo, Lomná, Novoť, Oravská Lesná, Rabčice
Najvyšší bod: vrchol Babej hory nad morom
Najnižšie miesto: hladina Oravskej priehrady nad morom
Najstaršie chránené územie: Babia hora – rezervácia Kotlina pod Babou horou ustanovená v roku 1926
Najväčšia vodná plocha: Oravská priehrada 
Najrozšírenejšia drevina: smrek
Najväčší strom: chránená Lipa v Lomnej na cintoríne – obvod kmeňa , výška 
Rozdelenie do štyroch zón.
Výmera (2,2 % z celkovej výmery) platí v nej najprísnejší 5. stupeň ochrany. Patria tam pôvodné smrekové pralesy Babej hory a Pilska a vysokohorské a horské biotopy nachádzajúce sa nad nimi a rašeliniská v lokalite Spálený Grúnik. Cieľom je ochrana bez priameho zásahu človeka. Územie slúži ako prírodné laboratórium pre vedeckovýskumné a náučné ciele. Je tam zakázané vykonávanie akejkoľvek hospodárskej činnosti. Pohyb je možný iba po existujúcich turistických a náučných chodníkoch.
Výmera (5,7 % z celkovej výmery). Platí tam 4. stupeň ochrany. Patria tam všetky významné lesné aj nelesné rašeliniská okrem Spáleného Grúnika, podhorský tok Jelešňa, časť Oravskej priehrady vrátane Vtáčieho ostrova. Je tam obmedzené vykonávanie hospodárskej činnosti za účelom zachovania, alebo zlepšenia stavu týchto biotopov - kosenie, odstraňovanie náletu drevín. Pohyb je možný iba po existujúcich turistických a náučných chodníkoch.
Výmera (25,2 % z celkovej výmery). Platí tam 3. stupeň ochrany. Predstavujú ochranné pásmo B zóny, alebo sú významné z hľadiska migrácie živočíchov a výskytu veľkých šeliem. Patria tam lesné komplexy Oravských Beskýd a časti Oravskej Magury, veľká časť ochranného lesného pásu Oravskej priehrady, rašeliniská v Suchohorských boroch a na Zimníkoch pri Trstenej, Slanický ostrov a ďalšie. Vy tejto zóne sa vykonáva lesohospodárska a poľnohospodárska činnosť na princípoch trvalej udržateľnosti.
Výmera (67 % z celkovej výmery). Platí tam 2. stupeň ochrany. Je tam možný rozvoj aktivít človeka pri rešpektovaní prírodných daností a zachovaní prírodnej rôznorodosti, krajinnej štruktúry a špecifických foriem osídlenia.
Pochod dobrovoľníkov

Pochod dobrovoľníkov (čín. 義勇軍進行曲/义勇军进行曲 "Ji-jung-ťun ťin-sing-čchu"; pchin-jin " Yìyǒngjūn Jìnxíngqǔ") je štátna hymna Čínskej ľudovej republiky.
Text napísal dramatik a básnik Chan Tchien (田漢; pchin-jin "Tián Hàn") a hudbu skladateľ Er Nie (聶耳/聂耳; pchin-jin "Niè Ĕr"). Prvýkrát ju hrali v roku 1934 v Šanghaji.
Chránená krajinná oblasť Cerová vrchovina

Chránená krajinná oblasť Cerová vrchovina je jedna zo 14 chránených krajinných oblastí na Slovensku. Založená bola v roku 1989 a má rozlohu . 
Poloha.
CHKO Cerová vrchovina leží na juhu Slovenska pri hraniciach s Maďarskom. Rozkladá sa na území geomorfologického celku Cerová vrchovina v okresoch Lučenec a Rimavská Sobota. Zo západu do nej zasahuje Ipeľská kotlina a z východu Rimavská kotlina. Čo sa týka pohorí, zo západu je ohraničená Krupinskou planinou, zo severozápadu Javorím a zo severu Stolickými vrchmi.
Územie zahŕňa v rámci Matransko-slanskej oblasti veľkú časť oddielu Hajnáčska vrchovina, juhovýchodný výbežok oddielu Fiľakovská brázda a strednú časť oddielu Petrovská vrchovina.
Geológia a pohorie Cerová vrchovina.
Pohorie Cerovej vrchoviny patrí medzi najmladšie pohoria na Slovensku. Toto pohorie sa v pliocéne a najstaršom pleistocéne vyklenulo do klenby. Vykleňovaním sa rozlámalo a vznikli zlomy, do ktorých sa dostala bazaltová láva a tak vznikol pestrý sopečný reliéf. V postvulkanickom období nastala inverzia reliéfu, ktorej vznik sa spája s výlevom lávových prúdov do starých dolín. Časom sa lávové prúdy zdvihli a erodovali a tým vznikli vrcholové časti a pôvodné chrbty dolín. Najrozšírenejším horninovým typom v CHKO Cerová vrchovina sú pieskovce, ktoré sa usadili v spodnom miocéne z mladotreťohorného mora.
CHKO Cerová vrchovina sa môže pochváliť najdlhšou pseudokrasovou jaskyňou na Slovensku, ktorá sa nazýva Labyrintová jaskyňa a je 182 metrov dlhá. Nachádza sa v NPR Pohanský hrad. Ďalšou dominantou Cerovej vrchoviny je množstvo kamenných morí, z ktorých najväčšie je Šurické kamenné more.
Beaufortova stupnica sily vetra

Beaufortova stupnica sily vetra (iné názvy: Beaufortova stupnica vetra, Beaufortova stupnica, Beaufortov index) je empirická stupnica sily vetra založená na pozorovaní podmienok a vlnenia na vodnej hladine.
Dejiny.
Stupnicu vytvoril v roku 1805 Sir Francis Beaufort, britský admirál a hydrogeograf. Pôvodne sa trinásťstupňová stupnica (0 – 12) riadila opisom stavu plachiet na vojenských lodiach, so stupňami od „sotva dostatočný vietor na riadenie lode“ po „vietor, aký nevydrží žiadne oplachtenie“. Od tridsiatych rokov 19. storočia sa stala štandardom pri zápise lodného denníka a od päťdesiatych rokov 19. storočia sa začala používať v pevninovej meteorológii.
Od začiatku 20. storočia, keď sa v moreplavbe plachetnice začali nahrádzať parníkmi, bola stupnica preformulovaná podľa vlnenia na vodnej hladine a doplnila sa o pevninové pozorovania dymu a pohybu stromov vo vetre.
V roku 1946 sa stupnica rozšírila o stupne 13 – 17, ktoré sa používaju vo výnimočnom prípade na opis sily tropických cyklónov hlavne v Číne a na Taiwane. Absolútna rýchlosť vetra (v m/s) bola vztiahnutá k empirickej stupnici podľa vzorca
formula_2 je rýchlosť v metroch za sekundu, a formula_3 je sila vetra podľa Beaufortovej stupnice.
Stupnica.
Úkazy na mori sa prejavujú na voľnej hladine vzdialenej od pobrežia. V závislosti od miestnej orografie môže pobrežie chrániť zátoky alebo príbrežné oblasti pred účinkami vetra.
Tance (Debussy)

Tance pre harfu a sláčikový orchester, L. 103 (uvádzané aj pod názvom Dva tance pre harfu a sláčiky, alebo pôvodným názvom Danses sacrée et profane) je dielo francúzskeho skladateľa Clauda Debussyho.
Skladbu zložil Debussy v roku 1904 na požiadavku známej firmy s hudobnými nástrojmi "Pleyel", ktorá zostrojila a v roku 1987 patentovala nový typ tzv. chromatickej harfy. Na rozdiel od klasickej harfy, kde je možné výšku tónov ovplyvňovať pedálmi, u chromatickej harfy mal každý tón chromatickej stupnice svoju vlastnú strunu. Nová skladba mala byť akýmsi "testovacím dielom", na ktorom by sa potvrdili možnosti plnohodnotnej hry na tento nový typ nástroja. Určite nebola náhoda, že sa firma rozhodla osloviť práve Debussyho, ktorý ako skladateľ dobre poznal techniku a možnosti hry na harfu, ktorej dal vo svojích orchestrálnych dielach dovtedy nevídané postavenie. Výnimočný nástroj, ako stvorený pre impresionistické skladby, Debussyho teda ľahko inšpiroval aj v tomto prípade. 
Skladateľ založil útle dielo na dvoch kontrastujúcich častiach tanečného charakteru. Prvú časť, ktorú nazval "Tanec posvätný" sa zaoberal myšlienkou na harfu ako na jeden z najstarších nástrojov ľuďstva. Orientálne inšpirácie typické pre Debussyho a archaicky posobiace harmonické spoje vytvárajú v tomto pomaly plynulom tanci naozajstnú impresiu starobylosti, religiozity a exotiky. Attaca nasleduje druhá časť, "Tanec svetský", o niečo v rýchlejšom tempe než prvá časť. Tanec je postavený na základnom "valčíkovom" motíve, ktorý je na Debussyho až netypicky prostý a graciózny. Jeho melódia zaznie hneď v úvode v podaní sláčikov a neustále sa opakuje v roznych obmenách, prerušovaná zvukovými kúzlami traktovaného harfového sóla.
Tance patria k najmenej známym Debussyho orchestrálnym dielam, no na druhej strane ich uvádzanie v koncertných sálach je pomerne pravidelné, keďže ide o jednu z mála možností koncertného uplatnenia sa nadaného harfistu v skutočne hodnotnom diele. Dnes sa interpretuje predovšetkým na klasickej pedálovej harfe, pretože chromatická harfa sa vo svete vážnej hudby príliš neudomácnila.
Súľovské vrchy

Súľovské vrchy sú malý horský celok v severozápadnej časti Fatransko-tatranskej oblasti medzi údolím Rajčanky a Váhom medzi mestami Žilina, Považská Bystrica a Rajec. Sú súčasťou CHKO Strážovské vrchy.
Vymedzenie.
Zo severozápadu pohorie ohraničuje Považské podolie s údolím Váhu, juhovýchodne susedí Žilinská kotlina a na juhozápade sa krátkym úsekom dotýkajú Strážovské vrchy. Leží na územiach Trenčianskeho a Žilinského kraja.
Rozdelenie.
Súľovské vrchy sa delia na 3 podcelky, ktoré zahŕňajú 2 časti:
Najhodnotnejšia je centrálna časť, kde hrebeň Súľovských skál s hrebeňom Kečky uzatvára kotlinu s obcou Súľov-Hradná.
Ochrana prírody.
Súľovské vrchy nie sú celoplošne chránené, no veľká ich časť patrí do CHKO Strážovské vrchy. Z maloplošných území tu leží národná prírodná rezervácia Manínska tiesňava, Podskalský Roháč a Súľovské skaly, prírodná rezervácia Kostolecká tiesňava a Slnečné skaly, prírodná pamiatka Bosmany, Hričovská skalná ihla, Hričovské rífy, Poluvsianska skalná ihla, Prečínska skalka, Súľovský hrádok a Turská skala a chránený areál Svarkovica. V centrálnej časti sa nachádza kultúrna pamiatka Lietavský hrad, na západnom okraji sú to Hričovský a Súľovský hrad.
Turizmus.
Súľovské vrchy patria k veľmi atraktívnym turistickým destináciám, vybavených hustou sieťou značených chodníkov. K atraktívnym cieľom turistov patria hradné zrúcaniny, tiesňavy i skalné mestá. Centrálnou časťou vedie Medzinárodná diaľková turistická trasa E3, ktorú križujú miestne trasy. Na východnom okraji leží kúpeľné mestečko Rajecké Teplice.
Tchien-an-men kuang-čchang

Tchien-an-men kuang-čchang (iné názvy: Námestie Tchien-an-men, Tchien-an-men, Námestie nebeského pokoja, Námestie nebeského mieru;  –  = doslova „(Veľké) námestie Brány nebeského pokoja“) je námestie v Pekingu pred Bránou nebeského pokoja.
Je to tretie najväčšie námestie na svete, má rozmery 880x500 metrov a rozlohu alebo , čo zodpovedá rozlohe Vatikánu.
Námestie brány nebeského pokoja sa stalo dejiskom dôležitých politických udalostí, ako napríklad vyhlásenie Čínskej ľudovej republiky vodcom Mao Ce-tungom 1. októbra 1949, či masové manifestácie počas tzv. Kultúrnej revolúcie. Prebehlo na ňom aj mnoho demonštrácií; predovšetkým Hnutie štvrtého mája v roku 1919, protesty po smrti Čou En-laja v roku 1976. 
V apríli roku 1989 sa na námestí zišli stovky študentov, ktorí sa búrili proti byrokracii a korupcii vo verejnej sfére a žiadali dialóg s vládou. Po tom, čo sa k študentom pridali i občania a počet protestujúcich stúpol na tisícky, komunistická moc vyhlásila 20. mája stanné právo a povolaná čínska armáda demonštrantov 3. – 4. júna rozohnala tankmi a streľbou ostrými nábojmi. Počas masakry na Námestí brány nebeského pokoja zahynulo podľa Čínskeho Červeného kríža 2 000 – 3 000 ľudí.
Brána nebeského pokoja

Brána nebeského pokoja alebo Brána nebeského mieru (čín. 天安門/天安门 Tchien-an-men ; pchin-jin "Tiān'ānmén") je hlavný vchod do bývalého cisárskeho paláca v Pekingu. Aj keď sa často považuje za hlavný vchod do Zakázaného mesta, táto funkcia tradične patrí Poludňovej bráne (午門).
Brána sa nachádza na konci Ulice dlhého pokoja (长安街; pchin-jin "Chángānjiē"), ktorá má dĺžku skoro 50 km. Na juh od brány sa nachádza Námestie brány nebeského pokoja, na ktorom sa odohrali viaceré kľúčové udalosti čínskej histórie.
Če-ťiang

Če-ťiang (; pchin-jin: "Zhèjiāng") je provincia Čínskej ľudovej republiky. Leží na juhovýchode krajiny. Správnym strediskom je Chang-čou.
Zemepisné podmienky.
Poloha.
Provincia Če-ťiang sa nachádza na pobreží Východočínskeho mora na juh od delty rieky Jang-c’-ťiang. Na severu susedí s provinciou Ťiang-su a centrálne spravovaným mestom na úrovni provincie Šanghajom, na severozápade s provinciou An-chuej na západe s provinciou Ťiang-si, na juhu s provinciou Fu-ťien.
Administratívne členenie.
Provincia je zložená z 11 mestských prefektúr:
Newgrounds

Newgrounds je americká internetová stránka, kde autori flash filmov a hier môžu zverejniť svoje diela a dosiahnuť čo najvyšší level. Level EXP sa získava hodnotením diel. V roku 2007 bol na stránke dosiahnutý počet 400.000 zverejnených filmov a hier. 
Táto internetová stránka je zablokovaná v Číne z toho dôvodu, že na stránke sa nachádzajú znaky pornografie. Z toho dôvodu je aj veková hranica 13+.
Je možné si zapnúť filtre, aby sa Vám nezobrazovali určité kategórie diel, ale nie je samozrejmosťou, že sa Vám nebudú zobrazovať diela určitej kategórie.
Kim Ki-dok

Kim Ki-dok alebo Ki-dok Kim (, iný prepis: Kim Ki-duk; * 20. december 1960, Ponghwa-gun, Kjongsang-do† 11. december 2020, Riga) bol juhokórejský herec, producent a režisér. Za jeho podstatné filmárske umenie je považovaný talent na pôsobivé zábery a schopnosť tvoriť pútavé príbehy takmer bez dialógov. Za svoje filmy získal množstvo medzinárodných ocenení.
Biografia.
Ki-dok Kim sa narodil 20. decembra 1960 v juhokórejskej Ponghwe (봉화), v provincii Kjongsang (경상). V roku 1969 sa rodila presťahovala do hlavného mesta Soul (서울), kde Kim študoval poľnohospodársku školu. V období 1980 až 1985 slúžil v námornej pechote, ďalšie dva roky strávil v kostole. V rokoch 1990 až 1992 študoval vedu o umení vo francúzskom Paríži.
Debutový film "Crocodile" natočil v roku 1996. Film vypráva o mužovi žijúcom v Soule na brehu rieky Han-gang, ktorý zachráni ženu pred samovraždou, následne ju zneužíva. Medzi nimi sa vyvinie zvláštny vzťah. Film bol uvedený na medzinárodnom filmovom festivale v Pusane a pomohol odštartovať Kimovu medzinárodnú kariéru.
Prvý kontakt Kima s českým publikom bol v roku 1998, kedy sa jeho v poradí tretia snímka s názvom "Modrá brána" premietal na medzinárodnom filmovom festivale v Karlovych Varoch.
O štyri roky neskôr (2002) získal v Karlovych Varoch cenu FIPRESCI za film "Pobrežná hliadka". V roku 2004 získal dve ceny pre najlepšieho režiséra na dvoch rôznych filmových festivaloch. Zlatého leva na medzinárodnom filmovom festivale v Berlíne za film "Samaritánka" a cenu za snímku "3-iron" na filmovom festivale v Benátkach.
Zomrel 11. decembra 2020 v nemocnici v Rige na následky komplikácií spôsobených COVID-19.
Tarantula

Tarantula môže byť:
Tarantuly je bežný slovenský názov čeľade vtáčkarovité (Theraphosidae, Aviculariidae; iný bežný názov: vtáčkare)
Rehab

„Rehab“ je soulová/jazzová/R&amp;B pieseň napísaná britskou speváčkou Amy Winehouse a nachádza sa na jej druhom štúdiovom albume "Back to Black" (2006).
Pozadie.
Pieseň je o Winehouseinom odmietnutí navštíviť protialkoholickú liečebňu po tom, čo jej manažérsky tím jej to doporučoval. "„Opýtala som sa otca, či si myslí, že tam mám ísť. Povedal: 'Nie, ale mohla by si to skúsiť.' Tak som išla, iba na 15 minút. Pozdravila som ich a vysvetlila som im, že pijem len preto, že som zamilovaná a pokašľala som si vzťahy. Potom som odišla." Amy neskôr zmenila jej manažmentskú spoločnosť.
Island Records

Island Records je hudobné vydavateľstvo, ktoré založili britskí producenti na Jamajke. Vydavateľstvo sídlilo dlhodobo v Anglicku, v súčasnosti ho vlastní spoločnosť Universal Music Group zo Spojených štátov a prevádzkuje The Island Def Jam Music Group.
Na prelome 60-tych a 70-tych rokov sa toto vydavateľstvo stalo pojmom v gramofónovom priemysle. Vtedy bol šéfom oddelenia A &amp; R bývalý člen skupiny Spencer Davis Group pán Muff Winwood. Neskôr postúpil na post výkonného riaditeľa. Koncom 70-tych rokov však firmu opustil, aby sa venoval práci s Dire Straits. Ich nahrávky boli excelentné a mnohé z nich sme vtedy zaškatuľkovali do "underground music". Kvalita vynilových nosičov bola prvotriedna a v tej dobe as najkvalitnejšia popri britskej značke Vertigo (patrila do Philips UK) a americkej značke Elektra, ktorú založil Jack Holzman. Medzi najvýznamnejších interpretov Island Records patrili Laurel Aitken, Jimmy Cliff, Bob Marley, Clancy Eccles, Toots &amp; The Maytals, The Wailers, Desmond Dekker (bol na Bratislavskej Lýre, myslím v roku 1970), The Pioneers. V 70-tych rokoch prišiel nástup britských interpretov Traffic, Spooky Tooth, Cat Stevens, Mott the Hoople, Free, Blodwyn Pig, Jethro Tull, King Crimson, Fairport Convention, Emerson, Lake &amp; Palmer, John &amp; Beverly Martyn, Quintessence, Renaissance, Uriah Heep, Roxy Music, Nirvana, McGuinness Flint, Brian Eno, John Cale, Nico, Bad Company, Steve Winwood. V 80-tych rokoch pribudli ďalšie známe mená: U2, Bob Dylan, Tom Waits, Ultravox, Grace Jones, Robert Palmer, Black Uhuru, v 90-tych potom k nim pribudli Cranberries. V roku 2011 s hudobným vydavateľstvom podpísala zmluvu ďalšia významná hudobná osobnosť Robbie Williams.
Definitely Maybe

Definitely Maybe je prvý komerčný album skupiny Oasis dovtedy (Rain), ktorý bol vydaný v roku 1994. Členovia Liam Gallagher, Noel Gallagher, Paul Arthurs, Paul McGuigan a Tony McCarol odštartovali svoju kariéru hitom Supersonic, ktorý sa stal prvým singlom kapely.
Skladby albumu.
Autorom všetkých skladieb je Noel Gallagher.
Aktíva (účtovníctvo)

Aktíva (jednotné číslo aktívum) sú ekonomické prostriedky, ktoré sú výsledkom minulých udalostí, od ktorých sa očakáva, že v budúcnosti povedú k zvýšeniu ekonomických úžitkov.
Aktíva sa delia na:
Podrobnosti o aktívach nazývaných aj majetok pozri v článku majetok (účtovníctvo).
Pasíva (účtovníctvo)

Pasíva (jednotné číslo pasívum) sú "zdroje majetku, ktoré predstavujú celkovú sumu záväzkov účtovnej jednotky vrátane iných pasív a rozdielu majetku a záväzkov." . Pasíva sú opak aktív.
Delia sa na:
Podrobnosti o časti pasív nazývanej aj zdroje krytia majetku pozri v článku zdroje krytia majetku.
Vtáčkar

Vtáčkar (staršie "vtáčkár") je slovenský názov latinského rodu pavúkov Avicularia, pozri vtáčkar (rod)
Vtáčkare môže byť:
You Know I’m No Good

„You Know I'm No Good“ je druhý singel z albumu Amy Winehouse s názvom "Back to Black" (2006). Pieseň nasledovala kroky jej minulých piesní mixom jazzu a R&amp;B s jej oduševnenými, chrapľavými vokálami počas piesne. Najprv nahrala sólo, neskôr opäť, ale s vokálami Wu Than Clana zo skupiny Ghostface Killah.
Klip.
Klip sa dostal do hudobných kanálov na konci novembra 2006. Video ukazuje Winehouse v rôznych prostrediach, vrátane baru, spálne a vane. Dej je založený na Amynho fiktívneho osobného vzťahu s mužom na videu.
Pyrogén

Pyrogén je látka, ktorá po vstreknutí do organizmu spôsobuje horúčku. Pyrogénny je prídavné meno, ktoré znamená spôsobujúci horúčku.
Back to Black (pieseň)

„Back to Black“ je tretia pieseň Amy Winehouse z jej štúdiového albumu "Back to Black" (2006). "Channel 4 Music" ocenil pieseň v ich recenzii 10 z 10, rovnako "Manchester Evening News" oznámkoval piatimi z piatich hviezdičiek a dodal, že je to „"Jedna z najlepších piesní roka"“.
Klip.
Klip zobrazuje pohrebný sprievod, na ktorom Winehouse trúchli nad hrobom, na ktorom je napísané „R.I.P. Srdce Amy Winehouseovej“. Scény z cintorína boli natáčané na Cintoríne Abney Park v Stoke Newingtone a ostatné scény boli nakrútené blízko Gibson Gardens. Video malo premiéru 24. marca 2007.
Ferganská kotlina

Ferganská kotlina je najhustejšie zaľudnená a etnicky rozmanitá oblasť v Strednej Ázii. Stretávajú sa tu hranice Kirgizska, Tadžikistanu a Uzbekistanu. V oblasti sa nachádzajú viaceré ložiská ropy, plynu a kovov. V uzbeckej časti kotliny dochádzalo ku konfliktom medzi Uzbekmi a Meschetskými Turkami, dochádza k zrážkam ozbrojených skupín pod radikálnymi islamskými heslami, ale ide v podstate o kontrolu drogových ciest v tejto oblasti.
Patrí k najúrodnejším oblastiam v Strednej Ázii.
Tears Dry on Their Own

„Tears Dry on Their Own“ je pieseň napísaná a naspievaná britskou speváčkou a textárkou Amy Winehouse pre jej druhý štúdiový album "Back to Black" (2006). Vďaka Amynmu úspechu s predchádzajúcim singlom „Rehab“ v USA bolo naplánované vydanie posunuté z 13. augusta 2007 na 31. júla 2007. Winehouse natočila klip k piesni v Hollywoode, CA.
Muzikálne, „Tears Dry on Their Own“ je remake klasiky „Ain't No Mountain High Enough“ napísané manželským duom Ashford &amp; Simpson. Pieseň bola nahraná Tammi Terellovou a Marvinom Gayeom, a neskôr Dianou Ross.
Tracklist.
CD:
7" vinyl:
12" vinyl:
MASH

MASH alebo M.A.S.H môže byť:
Fanfilm

Fanfilm je film alebo video, ktoré je inšpirované skutočným filmom, televíznym programom, komiksom alebo iným podobným zdrojom, a ktoré bolo vytvorené skôr fanúšikmi ako reálnymi držiteľmi autorských práv alebo filmovými producentmi. Tvorcovia fanfilmov bývajú amatéri, ale existujú niektoré pozoruhodné filmy, ktoré dokonca produkujú profesionálni filmoví tvorcovia ako filmové školské projekty alebo ako demonštračné snímky. Fanfilmy sa veľmi líšia kvalitou a dĺžkou. Môžu to byť krátke, klamlivo vtieravé upútavky na neexistujúce filmy až po vzácnejšie sa vyskytujúce dlhometrážne filmy.
Dejiny.
Technológia, ktorú si vyžadovala výroba fanfilmov, bola až do relatívnej súčasnosti limitujúcim faktorom pre ich produkciu. V šesťdesiatych rokoch Don Glut študent na UCLA (University of California) v Los Angeles nakrútil sériu krátkych čiernobielych undergroundových filmov, ktorých inšpiráciou boli dobrodružstvá postáv z komiksov zo štyridsiatych a postáv zo seriálov z päťdesiatych rokov. Zhruba v tom istom čase umelec Andy Warhol vyrobil film nazvaný "Batman Dracula", ktorý by sa mohol nazývať fanfilmom. Ale nestalo sa tak až do čias, keď sa vplyvom popularizácie konvencií science fiction v sedemdesiatych rokoch stalo možným prezentovať takéto diela širšej komunite fanúšikov.
Ford T

Ford model T bol automobil vyrábaný firmou Ford Motor Company. Bolo to prvé vozidlo vyrábané na montážnej linke (pásovou výrobou) čím sa dosiahla výhodná cena vozidla a aj vysoký počet vyrobených kusov. Od roku 1908 do roku 1927 sa vyrobilo a predalo neuveriteľných 15 007 034 kusov. Tento automobil mal motor s objemom 2.9 l, výkon 15 KW a dosahoval maximálnu rýchlosť približne 72 km/h.
Normatívny právny akt

Normatívny právny akt (zriedkavo: právny normatívny akt, zriedkavo: akt tvorby práva) je akt normotvornej činnosti (t. j. rozhodnutie, uznesenie či opatrenie) subjektu majúceho legislatívnu právomoc (t. j. právomoc ustanovovať, meniť či rušiť právne normy). Je to výsledok realizovanej legislatívnej právomoci. Subjektom majúcim legislatívnu právomoc je konkrétne parlament, vláda ako celok, ministerstvo, (iný) správny orgán alebo zastupiteľstvo územného samosprávneho celku (t. j. obce či samosprávneho kraja).Subjekt majúci legislatívnu právomoc nazývame aj legislatívny či zákonodarný či právotvorný subjekt (orgán) v širšom zmysle (Preto „v širšom zmysle“, lebo v užšom zmysle sa týmito názvami označuje len parlament). 
Menej často sa normatívny právny akt definuje v širšom ponímaní tak, že zahŕňa aj vnútorné predpisy (=organizačné akty, interné normatívne akty), t. j. definícia v úvode tohto článku sa potom nevzťahuje len na tzv. právne normy, ale aj na tzv. organizačné normy. V takom prípade sa na odlíšenie od takéhoto normatívneho právneho aktu, ktorý zahŕňa aj vnútorné predpisy, to, čo je definované v úvode tohto článku, označuje ako všeobecne záväzný normatívny právny akt. 
Ďalšie varianty definície normatívneho právneho aktu pozri nižšie v kapitole Rozdiel medzi normatívnym právnym aktom a právnym predpisom. Príklady normatívnych právnych aktov (zákon, nariadenie, vyhláška atď.) pozri v článku všeobecne záväzný právny predpis.
Opakom normatívneho právneho aktu (aktu tvorby práva) je individuálny právny akt (akt aplikácie práva) – pozri aj článok právny akt.
Rozdiel medzi normatívnym právnym aktom a právnym predpisom.
(Všeobecne záväzný) normatívny právny akt a (všeobecne záväzný) právny prepis sú veľmi podobné pojmy. Niektorí autori ich chápu ako (mierne) rozdielne pojmy, iní autori ich stotožňujú. Nasledujú príklady z literatúry:
Obsah normatívneho právneho aktu.
Normatívny právny akt môže obsahovať: právnu normu či právne normy (ale v extrémnom prípade nemusí obsahovať ani jednu právnu normu), proklamácie (napr. slávnostnú preambulu), definície právnych pojmov, záväzné interpretačné ustanovenia, delegačné ustanovenia, odkazy na už existujúcu právnu úpravu, potvrdenie platnosti rozhodnutia iného orgánu atď. 
Delenie normatívnych právnych aktov/právnych predpisov.
Podľa právnej sily:
Podľa (ne)odvodenosti:
Súkromná škola umeleckého priemyslu filmová

Súkromná škola umeleckého priemyslu filmová je súkromná stredná umelecká škola, ktorá sa nachádza sa v Košiciach na Petzvalovej ulici 2. Do siete škôl a školských zariadení Slovenskej republiky bola zaradená rozhodnutím č. 8796/2003-09 zo dňa 21. januára 2004. 
V priestoroch školy sídli aj Súkromná základná umelecká škola.
História.
Škola je zameraná na filmovú, televíznu, rozhlasovú tvorbu a techniku a nadväzuje na tradičnú filmovú školu, ktorá pôsobila v Čimeliciach ešte počas federácie. Po vzniku samostatného Slovenska, druh takejto školy prakticky neexistoval. Potreba výchovy a vzdelávania v tomto obore sa snažila zabezpečiť Súkromná stredná umelecká škola filmová projektom, ktorý po predložení Ministerstvu školstva SR nadobudol právoplatnosti.
Študijný štvorročný odbor "Obrazová a zvuková tvorba" so zameraniami na kameru, zvuk, strih, alebo virtuálnu grafiku, ale taktiež na umeleckú produkciu, sa stal hlavným študijným odborom školy. SSUŠ filmová je jediná škola na Slovensku, kde je umožnené študovať v tomto odbore.
Filmová škola ďalej úzko spolupracuje s masmediálnymi a filmovými školami v Česku, Maďarsku, Fínsku, Spojenom kráľovstve, Grécku, Španielsku. Do týchto štátov vedia ísť študenti na mesačné odborné stáže.
Blink-182 (album)

Blink-182 je piaty radový album od skupiny blink-182, ktorý vyšiel 18. novembra 2003. Nahrávanie albumu trvalo 9 mesiacov. Na rozdiel od predchádzajúcich pop punkových albumov s prevažne humornými textami, blink-182 je serióznejší a žánrovo rozmanitejší album.
Bonusy.
Medzinárodná verzia.
15. „Anthem Part Two“ (Live in Chicago)
Spojené Kráľovstvo.
15. „Not Now“ - 4:24
16. „Anthem Part Two“ (Live in Chicago) - 3:45
Japonská verzia.
15. „The Rock Show“ (Live in Chicago) - 3:03
Exkluzívna verzia pre austrálske turné.
15. „The Rock Show“ (Live in Minneapolis) - 3:03
16. „I Miss You“ (Live in Minneapolis) - 3:58
OR verzia.
15. „Not Now“ - 4:24
16. „I Feel So“ (Box Car Racer) - 4:30
Artona

Artona je sesterský label spoločnosti Ultraphon zameriavajúci sa na vydávanie lacných šelakovych platní. Repertoár však nevznikal priamo pre tento label, ale bol odsunutý z vydania Ultraphonu buď technickou, alebo interpretačnou nedokonalosťou nahrávky.
Ikarus 280

Ikarus 280 je typ kĺbového autobusu. Vyrábala ho maďarská spoločnosť Ikarus v rokoch 19732002.
Ikarus 280 bol jednou z variánt rady „200“, ktorá zahŕňala všetky možné varianty mestských, linkových, zájazdových a zvláštnych verzií. Pre radu 200 bolo charakteristické predné okno delené zvislo hliníkovou lištou na dve časti. Neskoršie verzie mali jednodielne čelné sklo (typ C80). Vozidlo rady 280 je kĺbové, s podpodlahovým motorom, umiestneným v prednej časti medzi 1. a 2. nápravou (typy 282 a 283), alebo vzadu za 3. nápravou (typ 284). Konštrukcia a koncepcia vychádzala z predchodcu Ikarus 180, ktorý sa do Česko-Slovenska nedovážal. Motor bol vyrábaný v licencii Rába-MAN.
Výskyt.
Ikarusy sa dodávali do všetkých krajín RVHP, teda ich bolo možné vidieť takmer v polovici sveta. Nezanedbateľný bol aj export do kapitalistických krajín. V Česku tieto autobusy ukončili prevádzku v Prahe v roku 1999 a posledná jazda sa uskutočnila vo februári 2007 v meste Tábor. Väčšinou ich nahradili modernejšie kĺbové autobusy Karosa.
Stále sa ešte vyskytujú v mnohých krajinách a mestách, napríklad v Istanbule, Teheráne, Basre alebo Havane.
V Bratislave jazdili do 19. januára 2008, kedy sa konala rozlúčková akcia dopravného podniku na historických linkách. Poslednú jazdu v Bratislave vykonal autobus s evidenčným číslom 4947 15. februára 2008. Na Slovensku posledné klasické Ikarusy 280 dojazdili 18. septembra 2010) v Košiciach (zachovaný ostal len 1 ks 280.08 po GO v BBDS už ako historické vozidlo pod ev. č. #4082) a autobusy radu 280 nahradila modernejšia rada Ikarusu 400 
O dlhej životnosti a robustnej konštrukcii svedčí aj fakt, že v niektorých mestách jazdili aj vozidlá staršie ako 20 rokov.
Moravianska venuša

Moravianska venuša je venuša z mamutoviny, vyrezaná v období gravettienskej kultúry, asi okolo roku 22 800 pred Kr. Vyoral ju roľník Štefan Hulman-Petrech pred rokom 1938 na otvorenom táborisku lovcov mamutov v Moravanoch nad Váhom, v polohe Podkovica, pri Piešťanoch. Bohaté archeologické nálezy v oblasti náleziska dokumentujú trvalejší pobyt lovcov mamutov (praľudí).
Charakteristika.
Moravianska venuša je výrazná plastika ženy (torzo), vyrezaná z mamutieho kla. Jej vek sa odhaduje na 22 860 (±400) rokov. Má zvýraznené prsia a panvu, hlavné pohlavné znaky, ktoré predstavujú symboly pre zachovanie ľudského rodu. Symbolu ženy, s jej významným poslaním v spoločnosti, poslaním darkyne života. Nález sa zrejme cez viacerých nemeckých zberateľov dostal ku nemeckému archeológovi, profesorovi Lotharovi Zotzovi, ktorý vykonával archeologický výskum v Moravanoch nad Váhom v rokoch 1941 a 1943. S ním sa Moravianska venuša cez Prahu dostala do Nemecka, neskôr bol v Musée de l'Homme (Múzeum človeka) v Paríži vystavený jej odliatok. Na Slovensko sa tento exponát vrátil 16. mája 1967 zásluhou slovenského archeológa Juraja Bártu. Moravianska venuša je vystavená v dlhodobej expozícii „Skvosty dávnovekého Slovenska“ v Ponitrianskom múzeu v Nitre.